|  |
| --- |
| PATVIRTINTARudaminos vaikų lopšelio-darželio „Ąžuoliukas“ direktoriaus 2022 m. kovo 14 d.įsakymu Nr. V1-30 |

RESPUBLIKINIS IKIMOKYKLINIO IR PRIEŠMOKYKLINIO AMŽIAUS VAIKŲ

VIRTUALUS JUDRIŲJŲ ŽAIDIMŲ PROJEKTAS

**„SMAGIAUSIAS JUDRUS ŽAIDIMAS LAUKE“**

**I.BENDROSIOS NUOSTATOS**

1.Respublikinio ikimokyklinio ir priešmokyklinio amžiaus vaikų virtualaus judriųjų žaidimų projekto „Smagiausias judrus žaidimas lauke“ (toliau- Virtualus projektas) nuostatai reglamentuoja projekto tikslą, uždavinius, dalyvius, darbų pateikimo, organizavimo eigą, dalyvavimo sąlygas.

* 1. Projekto aktualumas:
	2. Pavasaris. Gamta pradėjo busti. Skleidžiasi pirmųjų pavasario gėlių žiedai, sprogsta medžių lapeliai, šviečia saulė, tad tinkamas metas kviestis vaikus į žaidimų aikšteles ir žaisti naujus žaidimus.

Judrieji žaidimai – tai vaikams maloni veikla, kurioje jie elgiasi spontaniškai, patys numato žaidimo tikslus, suteikia jiems prasmę ir kontroliuoja šią veiklą. Labai vertingi bendram vaiko lavinimuisi: ugdo pagrindinių judesių (bėgimo, ėjimo, šuolių, metimų, daiktų nešimo ir kt.) motorinius įgūdžius, tobulina judesių koordinaciją, grūdina organizmą. Daugumai judriųjų žaidimų būdingas lenktyniavimas, vaikai būna emocingi, aktyvėja jų kūrybinis žaismingumas, tobulėja psichinės ir fizinės (sumanumas, stiprumas, vikrumas, ištvermė) bei moralinės savybės.

1.4. Virtualų projektą „Smagiausias judrus žaidimas lauke“ organizuoja Rudaminos vaikų lopšelis – darželis „Ąžuoliukas“, įstaigos adresas: Gamyklos g. 22C, Rudaminos km. Vilniaus raj., rengia ikimokyklinio ugdymo mokytoja metodininkė Galina Bareiša el. paštas galinabareisa @gmail.com. Virtualų projektą koordinuoja lopšelio – darželio „Ąžuoliukas“ direktorė Jolanta Baltakienė, pavaduotoja ugdymui Sigita Burgienė.

 1.5. Virtualaus projekto nuostatai skelbiami Rudaminos vaikų lopšelio – darželio „Ąžuoliukas“ tinklalapyje [www.rudaminosdarzelis.lt](http://www.rudaminosdarzelis.lt) bei auklėtoja auklėtojai Facebook paskyroje.

**II. TIKSLAS IR UŽDAVINIAI**

1. **Projekto tikslas**: Didinti ikimokyklinio ir priešmokyklinio amžiaus vaikų fizinį aktyvumą, tenkinant prigimtinį judėjimo poreikį.
	1. **Projekto uždaviniai**:
	* Skatinti vaikus aktyviai ir prasmingai leisti laiką lauke, atrasti naujus judriuosius žaidimus;
	* Ugdyti vaikų fizinį aktyvumą.
	* Plėtoti Lietuvos ikimokyklinio ugdymo įstaigų pedagogų tarpusavio bendravimą ir bendradarbiavimą ugdant sveikus ir fizikai aktyvius vaikus.

**III. ORGANIZAVIMO IR VYKDYMO TVARKA**

3.1 Projekto dalyviai – ikimokyklinių ir priešmokyklinių ugdymo įstaigų bendruomenių ugdytiniai ir mokytojai. Iš foto nuotraukų jūsų sukurti nuotraukų koliažai (kairėje pusėje -nuotraukų koliažas, dešinėje koliažo pusėje- judraus žaidimo aprašymas). Bus sukurta virtuali knygelė ( Book Creator programėle) ir atsiųsta nuoroda į jūsų el. paštą iki 2022 m. gegužės 16 d.

3.2. Projektui viena įstaiga gali pateikti ne daugiau nei 2-3 žaidimus.

**IV. DARBŲ PATEIKIMO SĄLYGOS**

4.1. Virtualiam projektui „Smagiausias judrus žaidimas lauke“ pateikti nuotraukas fiksuotas lauke arba salėje žaidimo metu. Žaidimas ( dainelių intarpai, linksmos skaičiuotės, mįslės) turi būti mažai žinomas, įdomus, įtraukiantis grupės vaikus.

4.2. Žaidimo nuotraukos koliažą (JPG formatu)- su aprašymu nuo kovo 22 d. iki balandžio 20 d. siųsti galinabareisa@gmail.com elektroniniu paštu, su nuoroda – Virtualiam žaidimo projektui.

4.3. Prie nuotraukos pridėti dalyvio kortelę, šriftas Times New Roman (Priedas Nr.1) Nuotraukos turi būti geros kokybės, JPG formatu.

4.4. Dalyviai, pateikdami nuotraukų koliąžą projekto organizatoriui patvirtina, kad yra gavę nuotraukose esančių dalyvių sutikimą foto koliažą pateikti virtualiam projektui.

**V. BAIGIAMOSIOS NUOSTATOS**

5. Projekto organizatoriai pasilieka teisę žaidimų nuotraukas publikuoti savo nuožiūra. Virtualaus judriųjų žaidimų projekto nuotrauką- koliažą, dalyvių vardus ir pavardes skelbti Rudaminos vaikų lopšelio-darželio „Ąžuoliukas“ internetiniame puslapyje.

5.1.Visi projekto dalyviai ir mokytojai bus apdovanoti Rudaminos vaikų lopšelio-darželio „Ąžuoliukas“ direktorės padėkos raštais, atsiųsta nuoroda į knygelę (Book Creator) programėle su visų dalyvių nuotraukų koliažais.

5.2. Dėl informacijos apie projektą kreiptis tel.: 868742854 arba el. paštu galinabareisa@gmail.com

\_\_\_\_\_\_\_\_\_\_\_\_\_\_\_\_\_\_\_\_

DALYVIO KORTELĖ

(Priedas NR.1)

|  |  |
| --- | --- |
| Įstaigos pavadinimas |  |
| Grupės pavadinimas |  |
| Pedagogo ir/ar tėvų (globėjų, rūpintojų) vardas, pavardė |  |
| El. paštas (padėkai atsiųsti) |  |
| Turiu tėvų sutikimą filmuoti, fotografuoti vaiką ( Taip, ne) |  |
| Žaidimo aprašymas  |  |